
ДО

ОБЩИНСКИ СЪВЕТ

ГР.ЗЛАТОГРАД

ДОКЛАД 
от Мирослав Митков Янчев – кмет на Община Златоград
Относно: Бюджетна прогноза на Община Златоград за периода 2020-2022 г. на постъпленията от местни приходи и на разходите за местни дейности.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С решение № 52 от 31 януари 2019 г. на Министерски съвет и указания на Министъра на финансите за подготовката и представянето на бюджетните прогнози на първостепенните разпоредите с бюджет за периода 2020-2022 г., дадени с писмо БЮ №-1/08.02.2019 г., стартира бюджетната процедура за 2020 г. 
Във връзка с това общините следва да разработят бюджетна прогноза за периода 2020-2022 г., в частта за местни дейности, справка за прогнозния размер на показателите за поети ангажименти и за задължения за разходи за периода 2020-2022 г. и справка за прогнозата на общинския дълг и разходите за лихви по него за периода 2020-2022 г.
Средносрочната бюджетна прогноза за периода 2020-2022 г. кореспондира с приоритетите на политиката на управление на Община Златоград, допусканията за развитието на националната икономика, целите на фискалната и бюджетната политика, обвързани със заложените в Закона за публични финанси правила и ограничения и на бюджетните взаимоотношения за следващите три години. 

Приходите са планирани на база на реална оценка и анализ на събираемостта за последните три години, както и в съответствие с действащата нормативната уредба. Като база за разработване на трансферите за местни дейности и целевата субсидия за капиталови разходи за периода 2020-2022 г. са заложени одобрените със Закона за държавния бюджет на Република България за 2019  г. размери.
В раздел „Финансиране на бюджетното салдо” са включени плащанията на главници по сключени договори за дълг.
 Разходната част е изготвена в съответствие с общите указания и насоки за разработване на бюджетната прогноза, дадени с писмо БЮ-1 от 08.02.2019 г.
Разходите по бюджетните прогнози за периода 2020-2022 г.са ограничени до размера на реалистична оценка за собствените приходи и трансферите от други бюджети.
В разходите за издръжка са предвидени средства за обезпечаване дейността на общинска администрация, общински съвет, издръжката на детските градини и детски ясли, капиталов трансфер за общинската болница, дейности по благоустрояване, чистота, осветление на улици и площади, спортна база, снегопочистване и др. 
Разходите свързани с обслужването на поетия дълг, както и разходите по намерението за поемане на такъв също са намерили отражение в бюджетната прогноза  на Община Златоград за периода 2020-2022г. 
Числеността на персонала и средствата за работни заплати за местни дейности се предвидени съобразно решенията на общинския съвет, в съответствие с действащата нормативна уредба.

При изготвяне на бюджетната прогноза за периода 2020-2022 г. е съблюдаването на изискването за привеждане на показателите за наличните в края на годината поети ангажименти и задължения за разходи в съответствие с ограниченията по чл.94, ал.3, т.1  и т.2  на ЗПФ.
При изготвяне на бюджетната прогноза за 2020-2022 г. е планирано средносрочна цел за придържане към балансирано бюджетно салдо. Средният темп на нарастване на разходите за местни дейности за посочения период не следва да надхвърля средния темп на нарастване на отчетените разходи за местни дейности за последните четири години. По-висок темп на нарастване на разходите от посочения се допуска само при компенсиране с допълнителни мерки, водещи до увеличаване на бюджетните приходи. 

Средносрочната бюджетна прогноза на разходите по години за периода 2020-2022 г. е изготвена по функции и групи, при отчитане :

· уточнените натурални и стойностни показатели, като са изключени еднократните разходи за предходната година;

· настъпилите промени в нормативната уредба, засягащи местните дейности;

· приетите от общински съвет стратегия, прогнози за развитие на общината и общинския план за развитие;

· фискалните правила и ограничения, определени в Закона за публичните финанси;

В прогнозата, съгласно Указанията на Министерство на финансите, не са планирани разходи за дофинансиране на делегираните от държавата дейности.
Съгласно указанията на Министерството на финансите и чл.83, ал.2 от Закон за публични финанси, бюджетна прогноза за периода 2020-2022 г., в частта за местни дейности, следва да бъде одобрена от Общинския съвет. 
Във връзка с гореизложеното и на основание чл.21, ал.1, т.12 и ал.2 от Закона за местното самоуправление и местната администрация, във връзка с разпоредбите на чл.69, ал.1, т.1, и чл.83, ал.2 от Закона за публични финанси и чл.27, ал.2 от Наредба № 23 за условията и реда за съставяне на бюджетна прогноза за местните дейности за следващите три години, за съставяне, приемане, изпълнение и отчитане бюджета на община Златоград, предлагам на Общински съвет Златоград да приеме следния проект на 
Р Е Ш Е Н И Е
На основание чл.21, ал.1, т.12 и ал.2 от Закона за местното самоуправление и местната администрация, във връзка с разпоредбите на чл.69, ал.1, т.1, и чл.83, ал.2 от Закона за публични финанси и чл.27, ал.2 от Наредба № 23 за условията и реда за съставяне на бюджетна прогноза за местните дейности за следващите три години, за съставяне, приемане, изпълнение и отчитане бюджета на община Златоград, Общински съвет Златоград 
РЕШИ:

1. Одобрява бюджетната прогноза на Община Златоград за периода 2020-2022 г. в частта за местни дейности, съгласно приложението, неразделна част от решението.
Вносител:  

МИРОСЛАВ ЯНЧЕВ

Кмет на Община Златоград
Изготвил:
Надя Мангарудова

Директор на дирекция „ФСД, Б, ЧР и МДТ”



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

